বিষয় ॥ বাংলাদেশ ও বিশ্বপরিচয়
তৃতীয় অধ্যায় প্রস্তুতি-১, সৃজনশীল অনুশীলন
হাইমচর কলেজ, হাইমচর-চাঁদপুর
১। আজমল সাহেব ১০ বছর পর কাতার থেকে দেশে ফিরে তার ছেলে- মেয়েদের পরিবর্তন দেখে বিস্মিত হলেন। তার মেয়ে ইন্টারনেট থেকে ঘরে বসেই নতুন নতুন তথ্য ও দেশ-বিদেশের খবর জানছে। ছেলে ফেসবুকে বন্ধুদের সাথে যোগাযোগের পাশাপাশি অনেক গুরুত্বপূর্ণ তথ্যও সংগ্রহ করছে। তার ছোট ভাই বিদেশ থেকে অনলাইনে টাকা পাঠাচ্ছে। বাড়ির অন্যান্য সদস্যদের জীবনযাপনের পরিবর্তন দেখা যাচ্ছে।
ক) সামাজিক উন্নয়ন কী ?
খ) অন্য সংস্কৃতির ধারা নিজ সংস্কৃতিতে আয়ত্ত করাকে কী বলে ?ব্যাখ্যা কর।
গ) আজমল সাহেবের পরিবারে কী ধরনের পরিবর্তন লক্ষ করা যায় ?ব্যাখ্যা করা।
ঘ) উদ্দীপকের বৈচিত্রগুলো সমাজ পরিবর্তনে ইতিবাচক ভূমিকা পালন করছে ? তোমার উত্তরের স্বপক্ষে যুক্তি দাও।
ক) উত্তর :
সামাজিক উন্নয়ন হলো সমাজের ইতিবাচক সামাজিক পরিবর্তন।
খ) উত্তর :
অন্য সংস্কৃতির ধারা নিজ সংস্কৃতিতে আয়ত্তকরাকে সাংস্কৃতিক আত্তীকরণ বলে। সাংস্কৃতিক আত্তীকরণ এমন একটি প্রক্রিয়া যে প্রক্রিয়ার মাধ্যমে সংশ্লিষ্ট ব্যক্তি বা গোষ্ঠী অন্যের সংস্কৃতি আয়ত্ত করে।যখন মানুষ কোন নতুন সংস্কৃতি বা সাংস্কৃতিক পরিবেশে বসবাস করতে আসে তখন সেখানকার মানুষের দৃষ্টিভঙ্গি, আচরণ, চিন্তা, চেতনা, মূল্যবোধ এক কথায় সামগ্র জীবন ধারার সাথে আত্তীকৃত হতে চেষ্টা করে। এভাবে এক সময় আত্তীকরণ হয়ে যায়।
গ) উত্তর :
আজমল সাহেবের পরিবারে সাংস্কৃতিক পরিবর্তন লক্ষ্য করা যায়। সংস্কৃতি পরিবর্তনশীল। স্থান ও কালেরপরিবর্তনের সাথে তাল মিলিয়ে নিজেদের প্রয়োজন মেটাতে সংস্কৃতির পরিবর্তন ঘটে। সংস্কৃতি এক প্রজন্ম থেকে অন্য প্রজন্মে হস্থান্তরিত হয়। এই প্রক্রিয়ায় সংস্কৃতির মধ্যে পরিবর্তন ঘটে। আবার অন্য সংস্কৃতির সংস্পর্শে এসে সংস্কৃতি তার নিজের রূপ বদল করে। একেই সংস্কৃতির বা সাংস্কৃতিক পরিবর্তন বলে।প্রযুক্তির উন্নয়ন সাংস্কৃতিক পরিবর্তনকে ত্বরান্বিত করে। উদ্দীপকে দেখা যায়১০ বছর পর কাতার থেকে দেশে ফিরে দেখেন তারতার মেয়ে ইন্টারনেট থেকে ঘরে বসেই নতুন নতুন তথ্য ও দেশ-বিদেশের খবর জানছে। ছেলে ফেসবুকে বন্ধুদের সাথে যোগাযোগের পাশাপাশি অনেক গুরুত্বপূর্ণ তথ্যও সংগ্রহ করছে। তার ছোট ভাই বিদেশ থেকে অনলাইনে টাকা পাঠাচ্ছে। বাড়ির অন্যান্য সদস্যদের জীবনযাপনেও পরিবর্তন দেখা যাচ্ছে। দশ বছরের ব্যবধানে আজমল সাহেবের পরিবারে এরূপ পরিবর্তন সাংস্কৃতিক পরিবর্তনকেই নির্দেশ করে।
ঘ) উত্তর :
উদ্দীপকের বৈচিত্র্যগুলো সমাজ পরিবর্তনে ইতিবাচক ভূমিকা পালন করছে বলে আমি মনে করছি এবং তার স্বপক্ষে যুক্তি তুলে ধরছি।প্রযুক্তির উন্নয়ন সাংস্কৃতিক পরিবর্তনকে ত্বরান্বিত করে। প্রযুক্তি উন্নয়নে গোটা বিশ্ব এখন একটি বিশ্বপল্লিতে রূপান্তরিত হয়েছে।
যার ফলে যোগাযোগ প্রক্রিয়া অনেক উন্নত হয়েছে। ইন্টরনেট প্রযুক্তি দেশ এবং দেশের বাহিরে এক মানুষের সাথে অন্য মানুষের যোগাযোগকে খুবই সহজ করে দিয়েছে। আত্মীয়স্বজন, বন্ধুবান্ধবের সাথে ভাববিনিময়,পরস্পরের খোঁজখবর নেওয়া, টাকা পাঠানো, চাকুরির আবেদন করা, বিভিন্ন তথ্য সংগ্রহ করা ইত্যাদি এখন ঘরে বসে অল্প সময়েই করা যায়। এছাড়া ফেসবুক, ম্যাসেঞ্জার, স্কাইপি, ইমু’র সাহায্যে যোগাযোগ ও বন্ধুত্ব সৃষ্টি এবং মতামত বিনিময় করা যায়। এভাবে তথ্যপ্রযুক্তি সমাজ পরিবর্তনে ভূমিকা পালন করছে। উদ্দীপকে আজমল সাহেবের পরিবারে তথ্যপ্রযুক্তির উল্লেখিত দিকগুলোর ব্যবহার লক্ষ্য করা যায়।
আগে যোগাযোগের মাধ্যম ছিল চিঠি পত্রের আদান-প্রদান এবং তা ছিল সময় সাপেক্ষ কিন্তু প্রযুক্তির উন্নতির ফলে মুহুর্তের মধ্যেই যোগাযোগ এবং খোঁজখবর নেওয়া সম্ভব হচ্ছে। তথ্যপ্রযুক্তির এরূপ বৈচিত্রপূর্ণ তার পরিবারের কাজকে সহজতর করেছে। এভাবে তথ্যপ্রযুক্তির উন্নতি সমাজ পরিবর্তনে ইতিবাচক ভূমিকা পালন করছে।